Daou seurt taolennoù en deus graet evit ar chardinal: ar re zirelijiel, evel Bacchus, Al ludour, pe Concerto, an holl anezho o poltrediñ paotred yaouank e-barzh tier, hag ar re diwar-benn ar relijion. E-touesk ar re relijiel e oa peder zaolenn ma weler div blach, pe o-unan pe a-gevret. Anavezet eo an div blach-se, div gourtizanez hag a zaremprede palezioù Del Monte ha re tud binvidik ha galloudek all: Anna Bianchini, ha Fillide Melandroni, bet serch da g-Caravaggio, ha bet poltredet gantañ meur a wech.